ගම්පහ හිටපු දිස්ත්‍රික් පාර්ලිමේන්තු මන්ත්‍රීවරයකුට වාහනයක් සම්බන්ධයෙන් ලක්ෂ 40ක වංචාවක් කරන ලදැයි චෝදනා ලද සැකකරුවකු මිරිහාන පොලිස් විශේෂ වංචා විමර්ශන අංශය විසින් අත්අඩංගුවට ගෙන කඩුවෙල මහේස්ත්‍රාත් ලංකා ජයරත්න මහත්මිය වෙත ඉදිරිපත් කිරීමෙන් පසු එම පුද්ගලයා අධිකරණය ඉදිරියේ වරද පිළිගෙන එම පළමු වාරිකය වශයෙන් ලක්ෂ 20ක් ද, ඉතිරි ලක්ෂ 20 මාස 4 ක් ඇතුළත ගෙවන බවට ද පොරොන්දු වූ අතර, එම නඩුව කැඳවන අවස්ථාවේදී විත්තිකරු අධිකරණය මගහැර තිබුණ නිසා මහේස්ත්‍රාත්වරිය විසින් එම පුද්ගලයා හා ඔහුගේ බිරිය වහාම අත්අඩංගුවට ගෙන අධිකරණයට ඉදිරිපත් කරන ලෙස මිරිහාන පොලිසියේ වංචා විමර්ශන අංශයට නියෝග කරන ලදී.බත්තරමුල්ල අශෝක වටරවුම සුභූතිපුර පදිංචි යුවළක් මෙසේ අත්අඩංගුවට ගන්නා ලෙස නියම කෙරිණි.මේ නඩුව යළි ජුනි මස 27 දා කැඳවන බව මහේස්ත්‍රාත්වරිය ප්‍රකාශ කළාය.